युवक की पहले डंडे से पीटकर हत्या की; फिर 7 टुकड़े कर उन्हें नाले में फेंका, 5 गिरफ्तार
चंबा जिले के सलूणी में एक युवक की निर्मम व दिल दहला देने वाली हत्या का मामला सामने आया है। आरोपियों ने युवक के शरीर के सात टुकड़े किए और लाश को बोरी में डालकर नाले में फैंका गया। पुलिस ने मनोहर लाल के शव का पोस्टमार्टम करवा कर परिजनों को सौंप दिया है।
हिमाचल प्रदेश के चंबा जिला में दिल्ली के श्रद्धा हत्याकांड जैसा दिल दहला देने वाला मामला सामने आया है। यहां एक युवक की कुछ लोगों ने पीट-पीटकर हत्या कर दी। इसके बाद शव के सात टुकड़े किए और फिर उन्हें बोरी में डालकर नाले में बड़े-बड़े पत्थरों के बीच दबा दिया। मृतक युवक की पहचान सलूणी के गांव बादल निवासी मनोहर लाल (21) के रूप में हुई है।
पुलिस ने शव का पोस्टमार्टम करवा कर परिजनों को सौंप दिया है। इस मामले में अल्पसंख्यक समुदाय के 5 आरोपियों को गिरफ्तार किया गया। ये मामला प्रेम प्रसंग से जुड़ा बताया जा रहा है। मामले में कुछ वीडियो और फोटो सोशल मीडिया पर वायरल हुए हैं।
प्रेम प्रसंग से जुड़ा मामला
पुलिस के अनुसार मनोहर लाल का एक अल्पसंख्यक समुदाय की लड़की के साथ प्रेम प्रसंग चल रहा था। 6 जून को वह लड़की से मिलने उसे घर पहुंचा था। यहां उसे लड़की के परिजनों ने देख लिया। परिजनों ने उसे पकड़ लिया और डंडे से पीटकर हत्या कर दी। इसके बाद आरोपितों ने शव के टुकड़े-टुकड़े कर दिए।
ऐसे हुआ खुलासा
मामले का खुलासा 9 जून को हुआ। जब कुछ लोग नाले से गुजर रहे थे। लोगों को अजीब सी बदबू आई और उन्होंने इसकी सूचना पुलिस को दी। इसके बाद पुलिस मौके पर पहुंची। पुलिस ने जब जांच-पड़ताल की तो एक बोरी से मनोहर के शरीर के हिस्से मिले।
दिल्ली के श्रद्धा हत्याकांड जैसा मामला
हत्या का यह मामला दिल्ली के श्रद्धा हत्याकांड जैसा खतरनाक है। इसमें युवक की दोनों बाजू, दोनों टांगे, सर को धड़ से अलग किया गया। हत्या की इस घटना के बाद क्षेत्र में दहशत का माहौल बना हुआ है। पुलिस इस मामले को कम्युनल एंगल से नहीं देख रही और स्थानीय लोगों से शांति बनाए रखने की अपील कर रही है।
5 आरोपी किए गिरफ्तार
उत्तरी क्षेत्र के DIG अभिषेक दुल्लर ने कहा कि आरोपी लड़की और उसके भाई भाभी पहले गिरफ्तार कर लिए। मंगलवार को लड़की के चाचा और चाची को भी गिरफ्तार कर लिया गया है। इस मामले में कुल पांच गिरफ्तारियां कर ली है।